Informacije za pretraživanje literature i citiranje

Dragi učenici,

ukoliko želite znati posjeduje li određena knjižnica neki naslov koji tražite, upućujem vas na korisne adrese koje će vam pomoći u pretraživanju literature:

* **Metelgrad skupni katalog** [**https://library.foi.hr/skupni/**](https://library.foi.hr/skupni/) u čiju tražilicu upišete naziv knjižnice, a potom i traženi naslov knjige
* **Nacionalna i sveučilišna knjižnica – usluga Pitajte knjižničara** [**https://www.nsk.hr/pitajte-knjiznicara**](https://www.nsk.hr/pitajte-knjiznicara)

[Obrazac Pitajte knjižničara – tematsko pretraživanje](https://iks.nsk.hr/tematsko_pretrazivanje/noviZahtjevWebNsk.php)  – postavljanje zahtjeva za pretraživanje literature prema određenoj temi za potrebe pisanja seminarskih, završnih, diplomskih, specijalističkih i doktorskih radova, kao i za svrhu projekata, istraživanja i dr.

Tematska pretraživanja osiguravaju korisnicima popise (prijedloge) literature iz fonda Knjižnice, stranih baza znanstvenih e-časopisa te ostalih relevantnih tiskanih i mrežnih izvora informacija.

U roku 24 sata dobit ćete povratni odgovor s popisom literature na zadanu temu koja vas zanima, kao i dostupne izvore u e-obliku.

**Citiranje**

Ono što je također jako važni jest citiranje, odnosno pravilno navođenje korištenih izvora, ovisno pozivate li se na neku knjigu, članak s interneta, iz časpisa ili sl. Također, važno je znati kako pravilno navesti korištenu literaturu.

Evo primjera:

KNJIGA

Prezime, inicijal(i) imena autora. Naslov : podnaslov. Podatak o izdanju. Mjesto izdavanja : Nakladnik, godina izdavanja.

 Brooks, C.; Warren, R. P. Understanding poetry. 3rd ed. New York : Holt, Rinehart and Winston, 1960.

 Obrada jezika i prikaz znanja / uredili Slavko Tkalac, Miroslav Tuđman. Zagreb : Zavod za informacijske studije, 1993.

RAD U ZBORNIKU, ESEJ U ZBIRCI I SL.

Prezime, inicijal(i) imena autora. Naslov rada : podnaslov. // Naslov zbornika / podatak o uredniku. Podatak o izdanju. Mjesto izdavanja : Nakladnik, godina izdavanja. Str. početna-završna.

RAD U ZBORNIKU

 Stipčević, A. Cenzura kao ograničavajući faktor u širenju informacija. // Informacijske znanosti i znanje / uredili Slavko Tkalac, Miroslav Tuđman. Zagreb : Zavod za informacijske studije, 1993. Str. 131-138.

NATUKNICA U ENCIKLOPEDIJI

 Bibliografija. // Opća enciklopedija Jugoslavenskog leksikografskog zavoda. 3. izd. Zagreb : JLZ, 1977-1985. Sv. 1. 1977.

POGLAVLJE U KNJIZI

 Od renesanse do francuske revolucije. // Povijest knjige / Aleksandar Stipčević. Zagreb : Matica hrvatska, 1985. Str. 123-333.

ČLANAK U ČASOPISU

Prezime, inicijal(i) imena autora. Naslov rada : podnaslov. // Naslov časopisa. Oznaka sveska/godišta, broj(godina), str. poč-završna.

 Rusan, I. Neki aspekti primjene ekspertnih sistema u bibliotekarstvu. // Vjesnik bibliotekara Hrvatske. 31, 1/4(1988), str. 139-144.

 Kniesner, D. L. But is it an online shelflist? : classification access in eight OPACs. // Cataloging and classification quarterly. 20, 4(1990), str. 5-21.

JEDINICA S INTERNETA

ftp izvori

Ime(na) autora (ako je/su poznata), naslov dokumenta, datum nastanka (ako se razlikuje od datuma pristupa izvoru), ftp adresa zajedno s potpunom stazom pristupa direktoriju na kojem se nalazi dokument i datum pristupa

 Bruckman, Amy. Approaches to managing deviant behavior in virtual communities. Apr. 1994. ftp://ftp.media.mit.edu/pub/asb/paper/deviance-chi94.txt. (04.12.1994.)

WWW IZVORI

Ime(na) autora (ako je/su poznata), naslov dokumenta, datum nastanka (ako se razlikuje od datuma pristupa izvoru), naslov potpunog djela (italic), potpuna http adresa, i datum pristupa dokumentu.

ČLANAK U ELEKTONIČKOM ČASOPISU:

 Stojanovski. J. Croatian libraries : the war is behind us what brings the future? // Ariadne. The Web version (1996), 5. URL:http://www.ukoln.ac.uk/ariadne/issue6. (13.06.1997.).

TEKST NA WEB STRANICI:

 Burka, Lauren P. A hypertext history of multi-user dimensions. The MUDdex. 1993.

 URL: http://www.apocalypse.org/pub/u/lpb/muddex/essay/. (05.12.1994.).

listserv, newsgroup, e-mail

Ime(na) autora (ako je/su poznata), predmet poruke (subject ), datum poruke ako se razlikuje od datuma kad je pročitana

e-mail:

 Thomson, Barry. Virtual Reality. Privatna poruka. (25.01.1995.).

Priredila: Aida Slavić

Slavić, Aida. Citiranje.2009.

URL: <http://www.ffzg.unizg.hr/infoz/hr/index.php/korisni-sadraji/56-citiranje> (17.11.2012.)

Ukoliko ćete trebati pomoć ili literaturu, obratite mi se na mail knjiznica@ss-ivanec.hr

Želim vam uspješan rad!

Knjižničarka

Iskra Petak, dipl.bibl.